Joe Thornton

Joseph Eric Thornton (s. 2. heinäkuuta 1979 London, Ontario, Kanada) on kanadalainen uransa lopettanut jääkiekkoilija. Keskushyökkääjänä pelannut Thornton pelasi vuosina 1997–2022 yhteensä 24 kautta NHL-liigassa ja hän on liigan historian kuudenneksi eniten otteluita pelannut pelaaja. Thornton muistetaan uransa alkuajoista Boston Bruinsissa ja monesta kaudesta San Jose Sharksissa, jossa hän voitti liigan pistepörssin kaudella 2005–2006. Kanadan jääkiekkomaajoukkueessa Thornton voitti olympiakultaa vuonna 2010 ja jääkiekon maailmancupin 2004 ja 2016.

Ura
Thornton pelasi junioriuransa OHL:ssä. NHL-seura Boston Bruins varasi hänet vuonna 1997 numerolla 1. Hän siirtyi Bruinsiin heti varauksen jälkeen kaudeksi 1997–1998. Hänen tulokaskautensa oli vaisu, ja tehopisteitä hänelle kertyi 55 ottelussa 3+4=7.

Thornton pelasi myös toisen kautensa alle odotusten, mutta paransi otteitaan paljon edellisestä kaudesta tehden 81 ottelussa tehopisteet 16+25=41.

Tämän jälkeen Thorntonin peli parani selvästi ja hän nousi joukkueensa parhaiden pisteidentekijöiden joukkoon. Kolmen seuraavan kauden aikana hän rikkoi aina 50 tehopisteen rajapyykin. Kaudella 2002–2003 Thornton teki oman piste-ennätyksensä ja ylitti 100 pisteen rajan. Siitä lähtien hän on tasaisesti ollut joukkueensa parhaimpia pistemiehiä.

Työsulkukaudeksi Thornton siirtyi pelaamaan Sveitsin Davosiin. Siellä hän teki 40 ottelussa tehopisteet 10+44=54. Thornton pelasi Davosin ykkösketjussa Rick Nashin ja Niklas Hagmanin kanssa ja voitti kauden päätteeksi Sveitsin mestaruuden. Hän palasi takaisin NHL:ään Bostonin riveihin kaudeksi 2005–2006. Hänet kuitenkin kaupattiin kesken kauden San Jose Sharksiin vaihdossa Marco Sturmiin, Wayne Primeauhun ja Brad Stuartiin. Thornton pelasi vahvan runkosarjan lopun ja nousi lopulta pistepörssin ja syöttötilaston voittajaksi tehopistein 29+96=125. Se on suurin pistemäärä, johon kukaan pelaaja on yltänyt yksittäisellä kaudella 2000-luvun ensimmäisellä vuosikymmenellä. Lisäksi hän johdatti Jonathan Cheechoon maalitilaston voittajaksi. 

Helmikuussa 2020 Thornton saavutti urallaan 1 500 tehopistettä.https://www.sportsnet.ca/hockey/nhl/sharks-douse-flames-joe-thornton-achieves-nhl-points-milestone/ Thornton pelasi yhteensä 15 kautta San Josessa. Hänen pelaajasopimuksensa päättyi kauteen 2019–2020 ja hän harkitsi pitkään, missä pelaisi seuraavana vuonna.

Lokakuussa 2020 Thornton teki sopimuksen Sveitsin National Leaguessa pelaavan HC Davosin kanssa. Thornton pelasi Sveitsissä siihen asti, kunnes NHL:n harjoitusleirit alkoivat. Thornton siirtyi kauden 2020–2021 mittaisella sopimuksella Toronto Maple Leafsiin harjoitusleirien alkaessa.

Elokuussa 2021 Thorton teki vapaana agenttina Florida Panthersin kanssa yksivuotisen sopimuksen. https://www.tsn.ca/joe-thornton-florida-panthers-1.1681232

Thornton ei pelannut kaudella 2022–2023 missään. Marraskuussa 2023 hän ilmoitti lopettavansa ammattilaisuransa. Lopettamishetkellä Thornton oli NHL:n kaikkien aikojen pistepörssissä sijalla 12.

Muuta
Thorntonin serkku on entinen NHL-pelaaja ja joukkuekaveri Scott Thornton.

Thornton esiintyi 2K Sportsin NHL 2K7 -pelin kannessa.

Thorntonilla on myös Yhdysvaltain ja Sveitsin passit. Yhdysvaltain kansalaisuuden Thornton sai heinäkuussa 2009 ja Sveitsin kansalaisuuden avioliiton myötä. Thorntonin vaimo on Sveitsin kansalainen.

Tilastot
 1995–96 S. S. Marie Greyhounds OHL 66 30 46 76 53 4 1 1 2 11 1996–97 S. S. Marie Greyhounds OHL 59 41 81 122 123 11 11 8 19 24        JMM  7  2  2  4  0 1997–98 Boston Bruins NHL 55 3 4 7 19 6 0 0 0 9 1998–99 Boston Bruins NHL 81 16 25 41 69 11 3 6 9 4 1999–00 Boston Bruins NHL 81 23 37 60 82 – – – – – 2000–01 Boston Bruins NHL 72 37 34 71 107 – – – – –        MM  6  1  1  2  6 2001–02 Boston Bruins NHL 66 22 46 68 127 6 2 4 6 10 2002–03 Boston Bruins NHL 77 36 65 101 109 5 1 2 3 4  2003–04 Boston Bruins NHL 77 23 50 73 98 7 0 0 0 14 2004–05 HC Davos NLA 40 10 44 54 80 14 4 20 24 29        WC  6  1  5  6  0                    MM  9  6  10  16  4 2005–06 Boston Bruins NHL 23 9 24 33 6 – – – – –  San Jose Sharks NHL 58 20 72 92 55 11 2 7 9 12        OK  6  1  2  3  0 2006–07 San Jose Sharks NHL 82 22 92 114 44 11 1 10 11 10 2007–08 San Jose Sharks NHL 82 29 67 96 59  13  2  8  10  2  2008–09  San Jose Sharks  NHL  82  25  61  86  56  6  1  4  5  5  2009–10 San Jose Sharks NHL 79 20 69 89 54 15 3 9 12 18        OK  7  1  1  2  0 2010–11  San Jose Sharks  NHL  80  21  49  70  47  –  –  –  –  –  2011–12  San Jose Sharks  NHL  82  18  59  77  31  5  2  3  5  2 2012–13  HC Davos  NLA  33  12  24  36  43  –  –  –  –  –   San Jose Sharks  NHL  48  7  33  40  26  11  2  8  10  2 2013–14  San Jose Sharks  NHL  82  11  65  76  32  7  2  1  3  8 2014–15  San Jose Sharks  NHL  78  16  49  65  30  –  –  –  –  – 2015–16  San Jose Sharks  NHL  82  19  63  82  54  24  3  18  21  10  2016–17  San Jose Sharks  NHL  79  7  43  50  51  4  0  2  2  0        WCup  6  1  1  2  2 2017–18  San Jose Sharks  NHL  47  13  23  36  38  –  –  –  –  – 2018–19  San Jose Sharks  NHL  73  16  35  51  20  19  4  6  10  6 2019–20  San Jose Sharks  NHL  70  7  24  31  34  –  –  –  –  – 2020–21  HC Davos  NLA  12  5  6  11  4  –  –  –  –  –   Toronto Maple Leafs  NHL  44  5  15  20  14  7  1  0  1  2 2021–22  Florida Panthers  NHL  34  5  5  10  10  1  0  0  0  0 NHL yhteensä 1714  430  1109  1539  1272  187  32  102  134  124 NLA yhteensä 85  27  74  101  127  14  4  21  25  29

Lähteet



 Viitteet 

 Aiheesta muualla 

Luokka:Kanadalaiset jääkiekkoilijat
Luokka:Hart Memorial Trophy -voittajat
Luokka:Art Ross Trophy -voittajat
Luokka:Kanadalaiset olympiavoittajat
Luokka:Boston Bruinsin varaamat pelaajat
Luokka:Vuonna 1979 syntyneet
Luokka:Elävät henkilöt
Luokka:Seulonnan keskeiset artikkelit